**TÁJÉKOZTATÓ**

**Egyes sajátos közoktatási feladatok támogatása igénylésének, döntési rendszerének, folyósításának, elszámolásának és ellenőrzésének 2013. évi szabályairól**

**Az „Egyes sajátos közoktatási feladatok támogatása igénylésének, döntési rendszerének, folyósításának, felhasználásának, elszámolásának és ellenőrzésének részletes szabályairól szóló 43/2013. (VI.24.) EMMI rendelet”**

A 2013. évi költségvetési törvény rendelkezései alapján 2013-ban is tovább él az az évek óta létező támogatási lehetőség, amely **6 különböző jogcímet ölel fel.**

**Változás a korábbi évekhez képest:** idén csak a nem állami, nem önkormányzati intézményfenntartók igényelhetik ezt a költségvetési támogatást, az állami, önkormányzati, valamint a központi költségvetési szervként működő felsőoktatási intézmények támogatására nem ad felhatalmazást a költségvetési törvény.

**Ennek oka:** a köznevelési és az önkormányzati feladatellátás rendszerében és finanszírozásában bekövetkezett változások.

**A lebonyolítást** a tavalyi évhez hasonlóan a Magyar Államkincstár fővárosi és megyei igazgatóságai végzik.

**A támogatási kérelmeket a Magyar Államkincstár – fenntartó székhelye szerint – területileg illetékes Igazgatóságához kell** **benyújtani** **egy eredeti példányban,** **postai úton.**

**A TÁMOGATÁSI JOGCÍMEK:**

1. **sajátos nevelési igényű tanulók tankönyvtámogatása** a nevelési-oktatási intézmények 1-13. évfolyamain, szakiskolák esetében a 9-10. évfolyamain és a szakképzési évfolyamokon nappali rendszerű iskolai oktatásban részt vevő**.** A támogatás a tankönyvjegyzék alapján megrendelt tankönyvekhez a költségvetés által biztosított normatív támogatás és a tényleges bekerülés közti különbözetet biztosítja. Ebből a keretből támogatják a vak tanulók tankönyveinek megvásárlását is.
* **A támogatási kérelem 2013. június 28-áig nyújtható be.**
* Az igényléssel kapcsolatban **technikai jellegű információ kérhető**: a Magyar Államkincstár fenntartó székhelye szerint illetékes megyei igazgatóságának államháztartási irodájától.
* **Szakmai kérdésekben információ** kérhető: alfred.kamp@emmi.gov.hu

06-1/795-4522

1. A **szakiskolai felzárkóztató oktatás** azokat a tanulókat érinti, akik alapfokú iskolai végzettség hiányában kívánnak bekapcsolódni a szakképzésbe. A felzárkóztató oktatásba bekapcsolódhatnak azok a diákok is, akik alapfokú iskolai végzettséggel rendelkeznek, de tanulmányaikat nem kívánják a szakiskola 9. évfolyamán megkezdeni, illetve folytatni.
* **A támogatási kérelem 2013. június 28-áig nyújtható be.**
* Az igényléssel kapcsolatban **technikai jellegű információ kérhető**: a Magyar Államkincstár fenntartó székhelye szerint illetékes megyei igazgatóságának államháztartási irodájától.
* **Szakmai kérdésekben információ** kérhető:andrea.guzsvany.kovacsne@emmi.gov.hu

06-1/795-4348

1. A **szakközépiskolák 11-12. évfolyamán az iskolai gyakorlati oktatás támogatására** a 2013-as költségvetési évben is 1000 Ft lesz az egy tanulóra jutó havi igényelhető támogatás maximális összege.
* **A támogatási kérelem 2013. június 28-áig nyújtható be.**
* Az igényléssel kapcsolatban **technikai jellegű információ kérhető**: a Magyar Államkincstár fenntartó székhelye szerint illetékes megyei igazgatóságának államháztartási irodájától.
* **Szakmai kérdésekben információ** kérhető:andrea.guzsvany.kovacsne@emmi.gov.hu

06-1/795-4348

1. Egyre több **nem magyar állampolgár tanköteles diák beilleszkedését** kell segíteni a hazai iskolarendszerbe, ami az iskolák számára komoly többletfeladatot jelent, ezért ehhez – hasonlóan az előző évekhez - támogatást biztosít a rendszer.
* **A támogatási kérelem 2013. szeptember 6-áig nyújtható be.**
* Az igényléssel kapcsolatban **technikai jellegű információ kérhető**: a Magyar Államkincstár fenntartó székhelye szerint illetékes megyei igazgatóságának államháztartási irodájától.
* **Szakmai kérdésekben információ** kérhető: agnes.csapo@emmi.gov.hu

06-1/795-4402

1. Az elmúlt évek tapasztalatai alapján 250 körül van az **egészségügyi intézményekben tartós** – 22-90 vagy annál több napig tartó – **gyógykezelés alatt álló tanulók** száma. Az iskolai hiányzásból eredő hátrányok csökkentését szolgáló pedagógiai foglalkoztatás megszervezéséhez biztosít támogatást a költségvetés.
* **A támogatási kérelem 2013. június 28-áig nyújtható be.**
* Az igényléssel kapcsolatban **technikai jellegű információ kérhető**: a Magyar Államkincstár fenntartó székhelye szerint illetékes megyei igazgatóságának államháztartási irodájától.
* **Szakmai kérdésekben információ** kérhető: laszlo.kiss@emmi.gov.hu

06-1/795-5036

1. A közoktatás-statisztikai adatok szerint hozzávetőlegesen 60 000 gyermek küzd **beilleszkedési, tanulási, magatartási nehézségekkel.** Ez a támogatás a képességek fejlesztését szolgáló eszközök beszerzésére, valamint a leszakadás megakadályozását szolgáló, differenciált fejlesztést biztosító oktatásszervezési formák, személyi és dologi költségeire fordítható.
* **A támogatási kérelem 2013. június 28-áig nyújtható be.**
* Az igényléssel kapcsolatban **technikai jellegű információ kérhető**: a Magyar Államkincstár fenntartó székhelye szerint illetékes megyei igazgatóságának államháztartási irodájától.
* **Szakmai kérdésekben információ** kérhető: laszlo.kiss@emmi.gov.hu

06-1/795-5036